ΓΡΑΠΤΗ ΕΡΩΤΗΣΗ E-3381/02

υποβολή: Brigitte Langenhagen (PPE-DE) προς την Επιτροπή

(27 Νοεμβρίου 2002)

Θέμα: Υπηρεσία πλοήγησης, συμπερίληψη προληπτικής ασφάλειας

Οι τρομοκρατικές επιθέσεις της 11ης Σεπτεμβρίου και κυρίως η επίθεση κατά του γαλλικούπερδεξαμενόπλοιου Limburg δείχνουν σαφώς τους κινδύνους πουφίστανται για τη διεθνή ναυσιπλοΐα από τους τρομοκράτες. Αυτή η διαπίστωση ισχύει τόσο για τα διεθνή όσο και για τα εγχώρια ύδατα. Με τον τρόπο αυτό, στην ημερήσια διάταξη δεν βρίσκονται μόνον θέματα που αφορούν την maritime safety (ασφάλεια) δηλαδή σε σχέση με την αποφυγή θαλάσσιων ατυχημάτων και των οικολογικών καταστροφών που προκύπτουν από αυτά, αλλά και θέματα που αφορούν την maritime security, δηλαδή τη θαλάσσια ασφάλεια από την άποψη του προληπτικού αγώνα κατά της τρομοκρατίας.

Η Επιτροπή θα μπορούσε να απαντήσει στις κάτωθι ερωτήσεις:

1. Ποιες δυνατότητες διαβλέπει για να λάβει μελλοντικάπόψη της την maritime security σε ευρωπαϊκό επίπεδο·

2. Υφίσταται η δυνατότητα να συμπεριληφθούν πτυχές της maritime security στις τρέχουσες διαπραγματεύσεις σχετικά με το port package;

3. Συμφωνεί η επιτροπή με την άποψη, ότι θα πρέπει να δοθεί μεγάλη σημασία στη δημιουργία και λειτουργία μιας επίσημηςπηρεσίας πλοήγησης, δεδομένου ότι η τελευταία θα μπορεί να αναλαμβάνει καθήκοντα που εμπίπτουν στην άσκηση κυριαρχικών δικαιωμάτων·

Απάντηση της κας de Palacio εξ ονόματος της Επιτροπής

(15 Ιανουαρίου 2003)

Η θαλάσσια ασφάλεια συγκαταλέγεται μεταξύ των θεμάτων που απασχολούν την Επιτροπή, και μάλιστα πριν από τις 11 Σεπτεμβρίου 2001, όπως αποδεικνύεται στη Λευκή Βίβλο για τις μεταφορές, όπου ήδη γινόταν μνεία της αναγκαιότητας να ενισχυθεί η ασφάλεια των επιβατών που επιβιβάζονται σε πλοία τα οποία πραγματοποιούν κρουαζιέρες στην Ευρώπη.

Η Επιτροπή είναιπέρ μιας προσέγγισης που εστιάζεται στην οργάνωση σφαιρικής αντιμετώπισης του προβλήματος της θαλάσσιας ασφάλειας, μέσω της έγκρισης διεθνών πράξεων. Κατά τη Διπλωματική Διάσκεψη του Διεθνούς Ναυτιλιακού Οργανισμού, στις 13 Δεκεμβρίου 2002, εγκρίθηκε Διεθνής Κώδικας σχετικά με την ασφάλεια (security) των πλοίων και των λιμενικών εγκαταστάσεων. Η Επιτροπή θαποβάλει, στις αρχές του 2003, ανακοίνωση η οποία θα περιλαμβάνει νομοθετική πρόταση με σκοπό την ενσωμάτωση των εν λόγω διατάξεων στην κοινοτική νομοθεσία, ώστε να εξασφαλισθεί ενιαία και αποτελεσματική εφαρμογή σε ολόκληρη την Κοινότητα.

Εξ άλλου, η Επιτροπή διεξήγαγε, το 2002, μελέτη σχετικά με την ενίσχυση των συνθηκών ασφαλείας των επιβατών κρουαζιερόπλοιων στα λιμάνια της Ένωσης στη Μεσόγειο. Τα αποτελέσματά της, σε συνδυασμό με εκείνα που αναμένονται από μια ευρύτερη μελέτη του συνόλου των λιμενικών ζητημάτων από την άποψη της ασφάλειας και των οικονομικών συνεπειών της, θα καταστήσουν δυνατό, σε συνεννόηση με τα κράτη μέλη, να προβλεφθούν τα αναγκαία συμπληρωματικά μέτρα για τη βελτίωση της ασφάλειας στους λιμένες της Κοινότητας στο σύνολό τους.

Καθώς η πρόταση οδηγίας για την πρόσβαση στην αγορά λιμενικώνπηρεσιών αφοράπηρεσίες που παρέχονται αποκλειστικά εντός της λιμενικής ζώνης, δεν φαίνεται ενδεδειγμένο να συμπεριληφθούν λεπτομερείς πλευρές ασφάλειας στην εν λόγω οδηγία. Ωστόσο, το θέμα των σχετικών με την ασφάλεια όρων για τους παρόχουςπηρεσιών στους λιμένες εξετάζεται από το Συμβούλιο και το Κοινοβούλιο στο πλαίσιο της νομοθετικής διαδικασίας επί της προτάσεως αυτής.

Η Επιτροπή δεν πιστεύει ότι η ποικιλομορφία των λιμένων, οι τοπικές τους ιδιαιτερότητες και απαιτήσεις, η ποικιλία ναυτιλιακώνπηρεσιών, η πείρα στα κράτη μέλη, μαζί με την εφαρμογή της αρχής της επικουρικότητας, δικαιολογούν την εισαγωγή γενικών κανόνων γιαποχρεώσεις παροχής δημόσιαςπηρεσίας από τους πλοηγούς.